钦定古今图书集成/明伦汇编/氏族典/第474卷 > 《廖用贤尚友录》 > 戴缙
## 钦定古今图书集成/明伦汇编/氏族典/第474卷 > 《廖用贤尚友录》 > 戴缙

按《明外史李裕传》：“戴缙者，南海人。成化二年进士，授
御史。性机警，遇事不避。出按浙江，再按苏松。缙为人
强而多诈，素无行，满九年不得迁，益无聊。会西厂罢，
汪直宠不衰，帝犹寄腹心诇外事。缙探知之，谋复西
厂，先以疏草示直，乃上疏而西厂复立。直既深德缙，
讽吏部超擢缙迁尚宝司少卿，意不满，益谄事直。明”
年遂超迁佥都御史。又明年迁右副都御史。十七年
擢右都御史。直宠衰，调南京工部尚书。直败，言官交
劾，斥为民。